TUNESIEN  februar 2001

INDLEDNING

Denne stortur for DOF/København 16.-23. februar 2001 var et nummer i en længere række af vellykkede ture til Tunesien. Men der var nye forventninger, fordi turen var udvidet mod syd til oasen Ksar Ghilane, og dermed var det reelt en ren ørken-rundtur. Den blev arrangeret i samarbejde med Fortunarejser, og med en enkelt undtagelse fik vi gode eller særdeles gode hoteller, og kørslen blev afviklet i bus og landrovere uden større problemer. Fuld kost var inkluderet i prisen og var upåklagelig – fremmedartet, spændende og oftest meget velsmagende efter de mange timer i felten. Turens pris var kr. 7.450.
  Specielt fordi det var en vintertur, var ustabilt vejr en mulighed, som vi måtte leve med. Men det var behageligt varmt med sol og ringe vind dag efter dag, og temperaturer pænt over de 20°. Kun om morgenen i ørkenen var det kuldslået og frisk, men det hører sig jo til, og så var der lige nogle få middagstimer en dag, hvor vinden fik rejst ørkensandet, så vi også oplevede dét. Det betød, at der var rigtig gode betingelser for at møde fugle og natur, og forventningerne blev da også opfyldt til fulde. 
  Alle de mange fugle skulle fremgå af rapporten, og der er også lidt kommentarer til noget af alt det andet på turen. -  Tegningerne, der passer så godt, er lavet Carl Christian Tofte og var benyttet i Marokko-rapporten fra 1988. – Fuglenavnene er i overensstemmelse med den nye liste udarbejdet af DOFs navneudvalg.   
  Vi var et meget stort hold denne gang, faktisk som i gamle dage, og egentlig også lidt flere end det på forhånd var beregnet. Heldigvis kom ulemperne ved den store gruppe ikke til at overskygge glæden ved mange nye, rare og dejlige bekendtskaber. Godt humør, fint kammeratskab og en herlig entusiasme var i høj grad med til at præge turen, og lad os tage dette som endnu et minde om Robert Trojaborg. Han var turens ophavsmand, og det var utallige gange undervejs, at han dukkede op i vores erindring.

Tak til alle for at bidrage til en fin tur

Ivan og Søren

DELTAGERE

John Andersen, Jutta Andersen, Jørgen Klarskov Andersen, Lis Andersen, Annie Byskov, Jens Ole Byskov, Claus Horneman, Jørgen Hansen, Kirsten Hansen, Ole Jensen, Ann Steffensen, Hanne Jørgensen, Steen Jørgensen, Dorrit Krabbe, Ivan Olsen, Jesper Sonne, Anders Larsen, Marie Larsen, Søren Sørensen, Ole Lemming, Alice Nielsen, Tove Nielsen, Åse Nisted, Gitte Karlshøj Olsen, Helle Sloth, Ingelise Westergaard, Jørgen Søe Westergaard.

Ivan Olsen, Strandgade 11, 3000 Helsingør, tlf. 4921 6946. Søren Sørensen, Bratskovvej 1 B, 2720 Vanløse, tlf. 3871 2243.
REJSERUTE

16/2: Kastrup / Billund / Djerba  (fly) – Houmt Souk – Ajim-Djorf (færgeoverfart) – Gabès (1 nat).

17/2: Gabès – Gafsa – Metlaoui – Gorges de Seldja – Tozeur (2 nætter).

18/2: Tozeur – Oued el Melah, Chott el  Rharsa og ørken langs vej 3 – Tozeur.

19/2: Tozeur – Chott el Djerid – Kebili – ”Douzsøen” – Douz (2 nætter).

20/2: Douz – ”Sabriasøen” – El Faouar – Safrane – ”Douzsøen” – Douz.

21/2: Douz – Ksar Ghilane – Matmata (1 nat).

22/2: Matmata – Medenine – Ben Gardane – Bahiret el Bibane - Sebkhet el Mellah – Djerba-dæmningen – Houmt Souk (½ nat).

23/2: Houmt Souk – Djerba / Kastrup / Billund (fly). 

TURGENNEMGANG

Fredag d. 16. februar 2001

Der var afgang fra Kastrup med Nouvel-Air-flyet ved 11-tiden, men først efter en gang rod ved indcheckning og nærmest kaos med ”free-seets” specielt ved mellemlandingen i Billund. Vi kom dog nogenlunde rettidigt frem til Djerba og kunne snart sætte kursen mod Gabès i vores bus for den første del af turen. Første fuglestop blev ved færgeoverfarten til det afrikanske fastland fra Ajim til Djorf med de første flamingoer og flottte tyndnæbbede måger også i lyserød yngledragt. Hotellet i Gabès lå ud til stranden, hvad vi dog først rigtig så næste morgen.   

Buskørsel: Djerba – Gabès bl.a.,
senegaldue, hærfugl 1, steppetornskade 2, ravn 4, ubestemt stær 200.

Færgeoverfart: Ajim - Djorf ,
toppet lappedykker 1, skarv 30, silkehejre 2, fiskehejre 1, flamingo 50, rørhøg 1, tårnfalk 1, hættemåge 8, tyndnæbbet måge 5, middelhavssølvmåge 20, rovterne 2, hvid vipstjert 2.

Lørdag d. 17. februar 2001

Den første morgen tilbragte vi på stranden foran hotellet med lovende og behageligt vejr. Der var forskellige vade- og mågefugle samt kuhls skråper at glæde sig over. Herefter fortsatte turen i bus ind mod ørkenområderne, og formiddagen gav 3 gode stop med biotoper med sparsom vegetation, næsten nøgent med klipper samt mere dyrket. Der var præsentation af nogle af turens karakterfugle som diademrødstjert, top- og theklalærke, steppetornskade og spændende rovfugleobs med  lannerfalk og ørnevåge, de første gode stenpikkere samt turens eneste kalanderlærker. Som et godt udtryk for, at denne tur havde et mere sydligt tyngdepunkt end de tidligere hernede, var det også, at der her (nordligst) var single-obser af solsort og ensfarvet stær. Frokosten spiste vi på restaurant i Gafsa, hvor koteletterne var af kalkun og ikke kamel.
  Om eftermiddagen kørte bussen mod Gorges de Seldja, Sabelslugten. Chaufføren Monseb nægtede at tage det sidste stykke på pist, grusvej, og både han og vel nok i højere grad vores påtvungne guide for hele turen Mohammed, ”Claus”, viste allerede her manglende flair for at imødekomme de danske turister, selv om viljen egentlig var god nok. Indgangsområdet til slugten var særdeles godt for fugle med bl.a. gode stenpikkere, ørkendompap og kratsanger. Efter passage til fods ad flere jernbanetunneller og dramatiske slugter med stejle klippesider kom vi frem til en herlig ørkendal. De store oplevelser var her høgeørn i parringsflugt og en kirkeugle, som ikke mindst blev fremhævet af de flotte omgivelser. Bl.a. klippesvaler, klippestenpikker og 2 klippegrævlinger tiltrak sig også opmærksomhed. Videre på ruten nåede vi frem til den store oaseby Tozeur, hvor vi indlogerede os på hotel i byens udkant for to nætter.      

Næsten vindstille, letskyet, 14° stigende i løbet af dagen.
      
Strand ved Gabès kl. 7:00-8:00,
kuhls skråpe 3, skarv 2, sølvhejre 1, fiskehejre 1, strandskade 7, stor præstekrave 1, hvidbrystet præstekrave 2, sandløber 50, sorthovedet måge 2, hættemåge 40, tyndnæbbet måge 6, sildemåge 10, rovterne 2, splitterne 5, engpiber 1, rødhals 5, husrødstjert 1, sorthovedet sanger 2, gransanger 2, gråspurv.

Buskørsel: Gabès – Gafsa med 3 længere stop undervejs kl.8:00-12:45,
ørnevåge 1, lannerfalk 1, klippedue 6, senegaldue 5, ørkenlærke 2, kalanderlærke 12, dværglærke 35, toplærke 85, theklalærke 5, sanglærke 15, klippesvale 4, hvid vipstjert 3, husrødstjert 3, diademrødstjert 3, sortstrubet bynkefugl 3, klippestenpikker 1 par, sørgestenpikker 1, solsort 1, sorthovedet sanger 2, steppetornskade 2, ravn 4, ensfarvet stær 1, gråspurv, spansk spurv, bogfinke 2, gulirisk 3, stribet værling 1, bomlærke 22.

Buskørsel: Gafsa – Metlaoui med stop ved wadi kl. 13:40-14:40,
ørnevåge 1, brungul larmdrossel 3, ravn 1.

Gorges de Seldja (Sabelslugten) kl. 14:40-18:00,
høgeørn 1 ad, tårnfalk 1, klippedue 6, kirkeugle 1, hærfugl 2, ørkenlærke 4, theklalærke 4, klippesvale 30, klippestenpikker 4, hvidkronet stenpikker 2 + 1 imm, sørgestenpikker 8, blådrossel 2 ♂♂ 1 ♀, sangdrossel 1, kratsanger 2, sorthovedet sanger 2, gransanger 1, gråspurv, spansk spurv 30, ørkendompap 60, gulirisk 3,
klippegrævling 2.

Buskørsel: Gorges de Seldja – Tozeur kl.18:20-18:50 bl.a.,
stylteløber 2. 

Søndag d. 18. februar 2001

Dagens program var ørkenen nord for Tozeur ved saltsøen Chott El-Rharsa. Kravetrappen svigtede og er vel efterhånden næsten skudt væk, men der var heldigvis meget andet at se på. Vi gik via en delvist udtørret ”oued”, flodseng, frem til søen, som viste sig ikke at være det rene Fata Morgana. Men det flimrede dog stærkt i den stigende temperatur. Ørkenstenpikker var karakterfugl, og sammen med  sorthovedet sanger var berbersanger en dominerende art i tamarisk-buskene. I luften så og hørte vi en række flokke af plettede sandhøns, der kom fra drikning - et flot stemningsindtryk, og 4 trieler fik vi også stor fornøjelse af.
  En tiltagende vind hen mod frokost fik sandet til at rejse sig, men det blev heldigvis ikke til mere. Efter madpakkerne prøvede vi så ørkenen yderligere lidt længere nordpå mod de algierske bjerge. Bortset fra flere berberstenpikkere på skuffende stor afstand var der dog meget langt mellem fuglene og ingen nye arter, så vi returnede tidligt til Tozeur for lidt sightseeing og tidlig ankomst til hotellet.     

Næsten vindstille, midt på dagen dog kraftigt tiltagende til N 10-12 m.s., 16° stigende til 24° i løbet af dagen, letskyet.

Hotel i Tozeur til 7:40,
rustand 3 trk., hvid vipstjert 2, gråspurv, stribet værling 5.

Oued el Melah og Chott el Rharsa  samt omliggende ørken 8:30 – 15:00,
hvid stork 1 trk, silkehejre 1, skeand 9, rørhøg 1, berberhøne 2, stylteløber 12, triel 4, plettet sandhøne 130, ørkenlærke 1, dværglærke 5, toplærke 24, engpiber 3, bjergpiber 1, hvid vipstjert 5, diademrødstjert 7, sortsstrubet bynkefugl 3, ørkenstenpikker 8, berberstenpikker 5, berbersanger 4, sorthovedet sanger 8, gransanger 4, steppetornskade 2.

Tozeur by  kl. 16:15 – 18:00 bl.a.,
tyrkerdue 5, senegaldue, gråspurv, spansk spurv, stribet værling.

Mandag d. 19. februar 2001

Dagens buskørsel startede med 55 km over den mægtige Chott El Djerid, kaldet ”Djævlens badekar”. Selv med den begrænsede morgenvarme var der luftspejlinger, men som forventet absolut ingen fugle, bortset fra nogle tamduer, som hentede sig et eller andet ved klyngen af cafeer og souvenirboder. På den anden side af chotten, lidt før Kebili, besøgte vi for første gang en oase og nød den fremmedartede atmosfære med dadelpalmer og blomstrende mandeltræer. Fuglelivet var domineret af stribet værling, senegaldue og overvintrende gransangere. Lidt senere gjorde vi ”lærke-stop” lige ud for en skole. Der var stort set ingen fugle, men der må være et par lærere, der har savnet elever, for vi var lynhurtigt omgivet af halvdelen af skolen, for øvrigt søde og overraskende velklædte skolebørn. Dette indtryk af relativ velstand blev i øvrigt bekræftet yderligere i løbet af turen. Et sidste stop inden frokost og indlogering var helliget besøg ved et fladvandet vådområde lige sydvest for Douz (”Douz-søen”). Her blev der på fint hold lejlighed til at nyde en meget stor rigdom af især vadefugle med bl.a. stylteløbere, damklirer og hvidbrystede præstekraver.
  Efter frokost på det lækre Hotel Saharienne var eftermiddagen givet fri til egne lyster, men bl.a. en ihærdig gruppe fortsatte fugleobservationerne i den omgivende oase. Der var mange spanske spurve, flere hærfugle, den første larmdrossel, og så viste stærene sig at være vores egne nordeuropæiske. En meget sen natte-lytte-tur uden for hotellet viste Saharas stjerner og flagermus i lygteskæret.

Vindstille, senere lidt tiltagende vind, 16° stigende til 24° i løbet af dagen, skyfrit til letskyet.

Hotel ved Tozeur til 7:45 bl.a.,
spansk spurv, stribet værling.

Buskørsel: Tozeur – oasen før Kebili 7:45 – 9:25 bl.a.,
senegaldue, toplærke, gråspurv, stribet værling, 
       
Oase 15 km nord for Kebili kl. 9:25 – 10:30,
senegaldue 20, hærfugl 1, sorthovedet sanger 2, munk 2, gransanger 3, gråspurv, spansk spurv, stribet værling 20.

Buskørsel: oase ved Kebili – Douz-søen, incl. stop ved skole kl. 10:30 – 11:30 bl.a.,
steppetornskade 1.

Douz-søen kl. 11:30 – 12:30,
krikand 5, rørhøg 1, blå kærhøg 1, tårnfalk 1, stylteløber 20, lille præstekrave 1, hvidbrystet præstekrave 8, dværgryle 9, brushane 1, sortklire 1, damklire 2, svaleklire 4, tinksmed 2, toplærke, cistussanger 1, ravn 2.

Buskørsel: Douz-søen – Douz  bl.a.,
hærfugl 1.

Oase, hotel og Douz by kl. 15:00 – 17:00,
senegaldue 20, hærfugl 6, vendehals 2, toplærke 3, hvid vipstjert 20, rødhals 3, diademrødstjert 5, sortstrubet bynkefugl 1, sorthovedet sanger 5, gransanger 9, brungul larmdrossel 1, steppetornskade 2, stær 40, gråspurv, spansk spurv.

Tirsdag d. 20. februar 2001

Nu gjaldt det så ørkensandets vådområder, sidst en gentagelse af den lille sø ved Douz men først et større vandklompleks nær Sabria (”Sabria-søen”). Allerede ved første øjekast viste det sig at være smækfyldt med fugle, mængder af ænder og vadefugle i stort udvalg. Vi valgte at gå rundt om en af søerne via en oase og med passage af nogle vanskelige grøfter. Og det blev en særdeles indholdsrig formiddag med passende fysiske udfordringer. Efter en velfortjent, sen madpakke besøgte vi yderligere et vandområde en lille kilometer længere fremme. Den store attraktion var marmorænderne imellem de mere velkendte arter, ved det sidste vandhul i en flot koncentration af c 150 fugle, men også 12 flotte hvidøjede ænder og 8 rustænder vakte naturligvis speciel lykke. Blandt de velkendte arter var gråand faktisk den mest fåtallige. Flere rørhøge i området hjalp godt til med at holde de mange ænder og vadefugle i bevægelse, og en gruppe sorte ibiser viste sig således i luften flere gange. I oasen var der især larmdrosler og berberhøns at holde øje med. Blandt småfuglene vil især huskes en ørkenbjerglærke, turens første, som forsøgte sig med at løbe inden for kikkertens nærafstand.
  Om eftermiddagen kørte vi ud for at beskue Saharas flotte klitter for første gang, dels ved Faouwar og dels ved kamel-stationen ved Safrane. 6 af os fik en ridetur i sandet, og resten kiggede efter lærker og ørnevåge. Endelig som afslutning på en flot dag var der endnu et gensyn med den lille sø nær Douz – og hvilket sceneri! Mens solen gik ned oplevede vi en ung vandrefalk på jagt efter de mange vadefugle – en brushane nåede i sidste øjeblik at kaste sig under vandet, og vandrefalken måtte sluttelig sætte sig til hvile i en palme med tomme fanger. Samtidig var der en konstant vandring af større og mindre flokke af spanske spurve til overnatning, og en stæreflok på adskillige tusind prøvede i bedste Vadehavs-stil at flyve solen sort. (Vores egen) Claus spottede som sædvanlig de fjernere prikker, bl.a. mere usædvanlige rovfugle som spurvehøg og blå kærhøg.
  Som heldags-særudflugt var tre af kvinderne, ”Ivans piger”, på kamel til sandet bag Douz. Tydeligvis var det en enestående oplevelse. De havde desuden hits med hjem som turens første ørkenspurv og de første hærfuglelærker, som de lidt ”ufint” pralede med, men det øgede kun vores appetit til næste dags lange ørkentur.         
 
Vindstille til let vind, 16° stigende til 25° i løbet af dagen, letskyet.

Buskørsel: Douz – Sabria 7:40 –8:10 bl.a.,
silkehejre 1, senegaldue, steppetornskade 1, stær 20.

Sabria-søen kl. 8:10 – 15:00,
lille lappedykker 4, hvid stork 1, sort ibis 11, rustand 8, pibeand 20, krikand 110, gråand 5, spidsand 50, skeand 190, marmorand 150, taffeland 120, hvidøjet and 12, rørhøg 3, berberhøne 2, vandrikse 1 hørt, blishøne 190, stylteløber 35, hvidbrystet præstekrave 40, dværgryle 35, brushane 3, dobbeltbekkasin 2, stor kobbersneppe 2, damklire 3, svaleklire 1, tinksmed 4, senegaldue 4, hærfugl 5, toplærke 12, ørkenbjerglærke 1, hvid vipstjert 60, diademrødstjert 1, sortstrubet bynkefugl 9, ørkenstenpikker 2, cistussanger 2, rørsanger 1 syng., sorthovedet sanger 5, gransanger 9, brungul larmdrossel 8, steppetornskade 3, gråspurv.

Buskørsel: Sabria-søen – El Faouwar – Safrane kl. 15:00 – 15:40 bl.a.,
senegaldue, hærfugl 1, steppetornskade 1.
 
Kamelstationen ved Safrane kl. 15:40 – 16:50,
ørnevåge 1, silkehejre 15 trk., hvid stork 1 trk. senegaldue 30, hærfugl 1, toplærke 20, bomlærke 10.

Buskørsel: Safrane – Douz-søen kl. 16:50 – 17:10 bl.a.,
silkehejre 1, rørhøg 1.

Douz-søen kl. 17:10 – 18:00,
silkehejre 1, fiskehejre 1, krikand 1, spidsand 1, rørhøg 1, blå kærhøg 1, spurvehøg 1, ørnevåge 1, vandrefalk 1 imm, stylteløber 24, hvidbrystet præstekrave 10, dværgryle 15, brushane 4, sortklire 1, damklire 2, svaleklire 2, tinksmed 3, hvid vipstjert 60, cistussanger 1, steppetornskade 1, stær 8000 aftentræk, spansk spurv 1500 aftentræk.

Onsdag d. 21. februar 2001

Det var fem store landrovere eller landcruizere, som skulle bringe os gennem overvejende stenørken ind til sandet. Allerede ved første stop var der bl.a. syngende hærfuglelærke og dagens første små ørkenlærker og ørkenravne, der skulle blive til mange flere. Senere undervejs kom der så også ørkenløbere. Efter små 4 timer inklusiv stop var vi endelig fremme ved  rejsens yderpunkt, oasen og ørkenfortet Ksar Ghilane. Ikke mindst de spændende ørkenfugle i løbet af formiddagen havde yderligere øget forventningerne til, hvad vi skulle møde i de smukke omgivelser. Der stod jo ørkenspurv på programmet, så alle planer om frokost blev udsat. Men det viste sig, at så nemt var det nu heller ikke! Og dog… den første lyse spurv blev obset, og faktisk på vej ind til frokost i oasen var vi pludselig omgivet af en ren sværm af ørkenspurve, dels siddende skjult og kvidrende ganske særpræget, men så sandelig også siddende frit eller på druk i oasens grøft. Det var med stor tilfredshed, at vi bænkede os ved nogle store fade med spaghetti. Om eftermiddagen fortsatte søgningen i ørkensandet bl.a. med yderligere ørkenspurve, en rigtig flot lannerfalk, ørkenravne og små ørkenlærker på tæt hold, provencesangere m.m. Men vi måtte løsrive os, og hvis der skal være et godt råd til det næste DOF-hold i Tunesien, må det være, at man skal tage en overnatning herude, også selv om det bliver lidt primitivt. Svømme-pølen ved teltpladsen er dog med varmt kildevand. Landrover-kørslen tilbage den sene eftermiddag gav gensyn med flere arter og først og fremmest yderligere flokke af plettede sandhøns. Til sidst kunne den usædvanlige dag afsluttes med et lige så usædvanligt logi, nemlig et underjordisk hulehotel i berberbyen Matmata. Måske ikke det mest luksuriøse, med fælles baderum og mange af os i flersengs-huler, men bestemt oplevelsen værd, og maden var udmærket.               

Vindstille til let vind, 14° stigende til 25° i løbet af dagen, letskyet.

Landroverkørsel med stop: Douz – Ksar Ghilane kl. 7:00 – 11:50,
ørkenløber 5, kirkeugle 2, lille ørkenlærke 3, hærfuglelærke 2, toplærke 8, theklalærke 1, hvid vipstjert 1, ørkenbjerglærke 5, ørkenstenpikker 5, hvidkronet stenpikker 1, berbersanger 1, gransanger 1, steppetornskade 1, ørkenravn 10, ørkendompap 30,
ørkenræv 2.

Ksar Ghilane 11:50 – 16:00,
tårnfalk 1, lannerfalk 1, senegaldue, hærfugl 1, lille ørkenlærke 10, hærfuglelærke 1, korttået lærke 2, toplærke 2, theklalærke 10, hvid vipstjert 1, diademrødstjert 1, provencesanger 2, sorthovedet sanger 2, gransanger 12, bjergløvsanger 2, brungul larmdrossel 10, ørkenravn 40, gråspurv, ørkenspurv 40. 

Landroverkørsel med stop: Ksar Ghilane – Matmata 16:05 – 18:50,
plettet sandhøne 40, kirkeugle 1, lille ørkenlærke 4, hærfuglelærke 3, theklalærke 2, diademrødstjert 1, ørkenstenpikker 1, berberstenpikker 2.

Torsdag d. 22. februar 2001

Inden afgang var der tid til at kigge lidt på hulebyen i de gule, smukke bjerge med sørgestenpikker som karakterfugl. Og så gik det ellers derudaf  i landroverne resten af formiddagen blot med et par aflastningstop undervejs. I farten blev det til flere kirkeugler og mange tornskader, og et enkelt erindringsbillede fra en af byerne var manden på æselkærre, der talte i mobiltelefon, mens han kørte. Til frokost var vi fremme ved den store lagune ved Bahiret el Bibane, og med fortsat fremragende vejr og fint medlys til fuglene blev det alletiders madpakke, sandwich med pomfritter og salat. Bl.a. en række hjemlige vadefugle blev føjet til turens artsliste, og efter en række dage uden måger var de da også velkomne igen. Ved næste stop ved lagunen samt ikke mindst ved turens sidste stop ved foden af den gamle romer-dæmning var der yderligere mange hvide og rosa vandfugle. Ja, faktisk vildt imponerende mange – det spejlblanke blå vand var oversået med hvide pletter: fx 150 tyndnæbbede måger, 32 rovterner, 180 sølvhejrer, 100 silkehejrer, 60 skestorke og 550 flamingoer. Nogle damklirer på klodshold og nogle fjerne traner fik lov til at slutte af. Det sidste hotel i Houmt Souk var bestemt under standard, men skulle heldigvis kun benyttes en tredjedel nat. Til gengæld var afslutningsmiddagen ude i byen af udmærket kvalitet.  

Vindstille til let vind, 12° stigende til 23° i løbet af dagen, letskyet til skyfrit.

Matmata omkring hotel til kl. 8:05,
senegaldue, sørgestenpikker 4, steppetornskade 1, gråspurv, gulirisk 1, stribet værling.

Landroverkørsel med stop: Matmata – Ben Gardane kl. 8:05 – 12:05 bl.a.,
kirkeugle 2, senegaldue, ørkenlærke 1, hvid vipstjert 3, husrødstjert 2, diademrødstjert 1, steppetornskade 4, gråspurv, stribet værling.

Frokost ved lagunen Bahiret el Bibane 12:05 – 13:20,
toppet lappedykker 5, sorthalset lappedykker 2, skarv 2, silkehejre 4, flamingo 26, toppet skallesluger 2, blishøne 18, stor præstekrave 4, hvidbrystet præstekrave 15, sandløber 1, dværgryle 35, krumnæbbet ryle 1, almindelig ryle 80, storspove 1, rødben 40, stenvender 4, hættemåge 50, tyndnæbbet måge 10, sildemåge 3, middelhavssølvmåge 15, rovterne 1, splitterne 25, dværglærke 2, sanglærke 2.

Landroverkørsel langs lagunen, sidste stop ved Sebkhet el Mellah, kl. 13:20 – 14:45,
toppet lappedykker 10, skarv 15, silkehejre 40, fiskehejre 10, skestork 42, flamingo 550, skeand 5, fiskeørn 1, strandskade 20, hjejle sp. 1, almindelig ryle 300, storspove 80, rødben 50, damklire 2, hvidklire 3, tyndnæbbet måge 5, hærfugl 1, husrødstjert 1, steppetornskade 1.

Sydenden af dæmningen til Djerba 14:45 – 15:50,
toppet lappedykker 20, skarv 20, silkehejre 100, sølvhejre 180, fiskehejre 15, skestork 60, flamingo 30, rørhøg 1, ørnevåge 1, trane 35 trk., damklire 3, hvidklire 1, sorthovedet måge 1, hættemåge 20, tyndnæbbet måge 80, sildemåge 15, middelhavssølvmåge 50, rovterne 32, splitterne 5. 

Buskørsel: dæmningen - Houmt Souk kl. 15:50 – 16:15, bl.a.
Toppet lappedykker 25, sorthalset lappedykker 4, tyndnæbbet måge 60, steppetornskade 3.

Fredag d. 23. februar 2001

Aftenens ad-libitum-vin rumsterede stadig, da vi var klar til transfer til lufthavnen  kl. 03.45! Flyet lettede planmæssigt lidt over kl. 6, og vi landede i Kastrup (og Billund) før middag til et chok af 6 graders frost.

ARTSLISTE

Lille lappedykker Tachybaptus ruficollis, 4 Sabriasøen.	
Toppet lappedykker Podiceps cristatus, 15 Bahiret el Bibane og 45 Djerba-dæmningen.
Sorthalset lappedykker Podiceps nigricollis, 2 Bahiret el Bibane og 4 Djerba-dæmningen.	

Kuhls skråpe Calonectris diomedea, 3 havet ved Gabès.

Skarv Phalacrocorax carbo, set ved havet.	

Silkehejre Egretta garzetta, flest: 40 Bahiret el Bibane og 100 Djerba-dæmningen.
Sølvhejre Egretta alba, især imponerende ved Djerba-dæmningen: 180 !
Fiskehejre Ardea cinerea, enkelte flere steder, ved Bahiret el Bibane og Djerba-dæmning dog i alt 25. 
Hvid stork Ciconia ciconia, i alt 3 fugle, heraf de 2 nordtrækkende. 
Sort ibis Plegadis falcellus, 11 Sabriasøen.
Skestork Platalea leucorodia, ved Bahiret el Bibane og Djerba-dæmning i alt over 100.  

Flamingo Phoenicopterus ruber, i alt næsten 700 set i kystområdet ved Djerba.

Rustand Tadorna ferruginea, 3 overflyvende Tozeur, 8 Sabriasøen.
Pibeand Anas penelope,  20 Sabriasøen.
Krikand Anas crecca, 5 Douzsøen, 110 Sabriasøen.
Gråand Anas platyrhynchos, (beskedne) 5 Sabriasøen. 
Spidsand Anas acuta, 50 Sabriasøen og 1 Douzsøen. 
Skeand Anas clypeata, flest: 190 Sabriasøen og dermed turens talrigste andefugl.
Marmorand Marmaronetta angustirostris, 150 Sabriasøen, og altså næst-talrigste andefugl!
Taffeland Aythya ferina, 120 Sabriasøen.
Hvidøjet and Aythya nyroca, 12 Sabriasøen, et flot antal.
Toppet skallesluger Mergus serrator, 2 Bahiret el Bibane. 

Rørhøg Circus aeruginosus, i alt 9, flest: 3 Sabriasøen.
Blå kærhøg Circus cyaneus, 1 brun fugl ved begge besøg ved Douzsøen. 
Spurvehøg Accipiter nisus, 1 Douzsøen.
Ørnevåge Buteo rufinus, 5 enkeltfugle fordelt over turen.
Høgeørn Hieraetus fasciatus, 1 adult i parringsflugt overGorges de Seldja. 
Fiskeørn Pandion haliaetos, 1 Sebkhet el Mellah. 
Tårnfalk Falco tinnunculus, i alt blot 4 enkeltfugle i løbet af turen.
Lannerfalk Falco biarmicus, 1 Gabès – Gafsa og 1 Ksar Ghilane, begge fine oplevelser.
Vandrefalk Falco peregrinus, 1 juv. Douzsøen i dramatisk jagt.

Berberhøne Alectorix barbara, 2 Oued el Mellah og 2 Sabriasøen.

Vandrikse Rallus aquaticus, 1 hørt Sabriasøen.
Blishøne Fulica atra, 180 Sabriasøen og 18 Bahiret el Bibane.

Trane Grus grus, 35 flyvende Djerbadæmningen.

Strandskade Haematopus ostralegus, 5 Gabès og 20 Sebkhet el Mellah.
Stylteløber Himantopus himantopus, ved indlandsvådområderne, fx 35 Sabriasøen og 24 Douzsøen. 
Triel Burhinus oedicnemus, 4 Oued el Melah.
Ørkenløber Cursorius cursor, 4 + 1 syd for Ksar Ghilane.
Lille præstekrave Charadrius dubius, 1 Douzsøen.
Stor præstekrave Charadrius hiaticula, 1 Gabès og 4 Bahiret el Bibane.
Hvidbrystet præstekrave Charadrius alexandrinus, både ved kysten og inde i landet, flest: 40 Sabriasøen. 
ubestemt Hjejle Pluvialis sp., 1 Sebkhet el Mellah.
Sandløber Calidris alba, 50 Gabès og 1 Bahiret el Bibane. 
Dværgryle Calidris minutus, 35 Sabriasøen, 15 Douzsøen, 35 Bahiret el Bibane. 
Krumnæbbet ryle Calidris ferruginea, 1 Bahiret el Bibane.
Almindelig ryle Calidris alpina, 80 Bahiret el Bibane, 300 Sebkhet el Mellah.
Brushane Philomachus pugnax, 3 Sabriasøen  og 4 Douzsøen.
Dobbeltbekkasin Gallinago gallinago, 2 Sabriasøen.
Stor kobbersneppe Limosa limosa, 2 Sabriasøen.
Storspove Numenius arquata, 1 Bahiret el Bibane, men 80 Sebkhet el Mellah.  
Sortklire Tringa erythropus, 1 Douzsøen.
Rødben Tringa totanus, 40 Bahiret el Bibane og 50 Sebkhet el Mellah.
Damklire Tringa stagnatilis, 2 Douzsøen ved begge besøg, 3 Sabriasøen, 2 Sebkhet el Mellah, 2 Djerba-dæmningen, flere gange på særdeles fint hold.  
Hvidklire Tringa nebularia, 3 Sebkhet el Mellah og 1 Djerbadæmningen.
Svaleklire Tringa ochropus, 4 Douzsøen og 1 Sabriasøen.
Tinksmed Tringa glareola, 4 Sabriasøen og 3 Douzsøen.
Stenvender Arenaria interpres, 4 Bahiret el Bibane.

Sorthovedet måge Larus melanocephalus, 2 Gabès og 1 Djerbadæmningen, alle adulte.
Hættemåge Larus ridibundus, almindelig langs kysten.
Tyndnæbbet måge Larus genei, i alt 165 noteret ved kysten, heraf imponerende 140 omkring Djerbadæmningen.  
Sildemåge Larus fuscus, 10 Gabès, 3 Bahiret el Bibane, 15 Djerbadæmningen.  
Middelhavssølvmåge Larus cachinnans, almindelig ved kysten. 
Rovterne Sterna caspia, 2 Ajim-Djorf, 2 Gabès, 1 Bahiret el Bibane og ikke mindst hele 32 Djerbadæmningen.
Splitterne Sterna sandvicensis, 5 Gabès, 25 Bahiret el Bibane, 5 Djerbadæningen. 

Plettet sandhøne Pterocles senegallus, 130 Oued el Melah og 40 syd for Ksar Ghilane, i begge tilfælde fordelt på flere flyvende flokke og nogle af de sidste også set stående. Stemningsfulde og spændende oplevelser.  
  
Klippedue/Tamdue Columba livia, vilde fugle set bl.a. i Gorges de Seldja. 
Tyrkerdue Streptopelia decaocto, 5 i Tozeur by er uden for artens kendte udbredelsesområde, og de blev derfor omhyggeligt checket for eventuelt at være skoggerduer. 
Senegaldue (Palmedue) Streptopelia senegalensis, almindelig mange steder med træer og især karakterfugl i oaserne.

Kirkeugle Athene noctua, bedst var en fugl i Gorges de Seldja, men i alt mindst 6 blev set under kørsel specielt i ørkenområdet. 

Hærfugl Upupa epops, i alt 20 noteret i dyrkede omgivelser, bl.a. under kørsel eller på lusk i oaserne.

Vendehals Jynx torquila, 2 ved oasen i Douz, var ikke et forventet sted for overvintring.

Lille ørkenlærke Ammomanes cincturus, i alt 17 i sandet ørken mellem Douz og Ksar Ghilane, heraf de 10 i klitterne omkring Ksar Ghilane.
Ørkenlærke Ammomanes deserti, i alt 8 i ørkenklippeterræn, flest 4 i Gorges de Seldja.
Hærfuglelærke Alaemon alaudipes, i alt 6 i de samme områder som lille ørkenlærke.
Kalanderlærke Melanocorypha calandra, 12 (bl.a. med sang) ved mark-stop mellem Gabès og Gafsa.
Korttået lærke Calandrella brachydactyla, 2 Ksar Ghilane.
Dværglærke Calandrella rufescens, 35 Gabès-Gafsa, 5 Oued el Melah, 2 Bahiret el Bibane. 
Toplærke Galerida cristata, karakterfugl i mere eller mindre nøgent terræn, og den indgår i dagsrapporterne, hvor bestemmelsen i forhold til theklalærke er sikker eller formodet nogenlunde sikker (?!). 
Theklalærke Galerida theklae, i alt ca 22. Flere steder på samme biotop som toplærke, men mere fåtallig og mindre udbredt end denne, og kun i Gorges de Seldja og Ksar Ghilane var theklalærke overtallig.  
Sanglærke Alauda arvensis, 15 markstop Gabès-Gafsa, 2 Bahiret el Bibane. 
Ørkenbjerglærke (temmincks bjerglærke) Eremophila bilopha, 1 Sabriasøen, 5 stop vest for Douz. Begge gange som en overraskende smuk oplevelse.
Klippesvale Ptyonoprogne rupestris, 4 stop øst for Gafsa, 30 Gorges de Seldja.
Engpiber Anthus pratensis, 1 Gabès, 3 Oued el Melah. 
Bjergpiber Anthus spinoletta, 1 Oued el Melah.
Hvid vipstjert Motacilla alba, udbredt og ligefrem talrig ved Sabriasøen og Douzsøen.  
Rødhals Erithacus rubecula, bl.a.  5 Gabès og 3 Douz.
Husrødstjert Phoenicurus ochruros, i alt 7, de fleste omkring landsbyer eller byer.
Diademrødstjert Phoenicurus moussieri, i alt 19 blev set i åbent terræn med buske og i oaserne, som små ædelstene langt fra ynglestederne i Atlasbjergene. 
Sortstrubet bynkefugl Saxicola torquata, i alt 13, heraf  9 ved Sabriasøen, i samme biotop som diademrødstjert.
Ørkenstenpikker Oenanthe deserti, i alt 14, heraf 8 i området ved Oued el Melah, i halvørken med lidt småbuske.
Berberstenpikker Oenanthe moesta, 5 vest for Oued el Melah, 2 syd for Ksar Ghilane, i lidt mere nøgent terræn end ørkenstenpikker.
Klippestenpikker Oenanthe lugens, et par ved klippeparti sydøst for Gafsa og 4 i Gorges de Seldja, altså ganske godt svarende til sit navn. En ♀ blev først fejlagtigt bestemt til (seebohmi-)stenpikker.
Hvidkronet stenpikker Oenanthe leucopyga, 3 wadi ved Gorges de Seldja, 1 Douz-Ksar Ghilane. Og dermed den sjældneste af turens stenpikkere.
Sørgestenpikker Oenanthe leucura, i alt 13, heraf 8 i Gorges de Seldja, i biotop der meget lignede klippestenpikkerens.
Blådrossel Monticola solitarius, 2 ♂♂ 1♀ Gorges de Seldja.
Solsort Turdus merula, 1♂ i have syd for Gafsa.
Sangdrossel Turdus philomelos, 1 Gorges de Seldja.
Cistussanger Cisticola juncidis, 1 Douzsøen, 2 Sabriasøen.
Kratsanger Scotocerca inquieta, 2 wadi ved Gorges de Seldja.
Rørsanger Acrocephalus scirpaceus, 1 syngende Sabriasøen. En overraskelse, der burde være syd for Sahara. Den blev kontrolleret for evt. at være en tamarisksanger i subsang. 
Provencesanger Sylvia undata, 2 i klitterne ved Ksar Ghilane.
Berbersanger Sylvia deserticola, 4 Oued el Melah og 1 vest for Douz. Ligesom diademrødstjert en smuk specialitet på overvintring fra Atlasbjergene. 
Sorthovedet sanger Sylvia melanocephala, i alt 28 i diverse typer bevoksning.
Munk Sylvia atricapilla, blot: 2 oase ved Kebili.
Bjergløvsanger Phylloscopus bonelli, 2 i oasen Ksar Ghilane givetvis af den vestlige art (bonelli). Overraskende og formodentlig fugle der er tidligt på forårstrækket.
Gransanger Phylloscopus collybita, i alt 41 i krat, haver og oaser.
Brungul larmdrossel Turdoides fulvus, 3 i wadi før Metlaoui, samt i oaserne i Douz, Sabria og Ksar Ghilane: hhv. 1, 8 og 10. Et flot udvalg og mange gode syn med denne sjove art.
Steppetornskade (sydlig stor tornskade) Lanius meridionalis, mindst 25 af denne specielle og derfor nu også udskilte art (bemærk det nye navn). Mange blev noteret under kørsel, og det reelle antal af sete fugle er givetvis endnu højere.  
Ørkenravn Corvus ruficollis, 10 undervejs til Ksar Ghilane og mindst 40 ved selve oasen. En ellers vanskelig specialitet der kunne studeres under de bedste omstændigheder. 
Ravn Corvus corax, i alt 11 set uden for den mest udprægede sandørken, oftest parvis.  
Stær Sturnus vulgaris, flest: 8000 på vej til overnatning ved Douzsøen, men også set i mindre flokke specielt ved oaserne, og altså syd for udbredelsesområdet for den lokale art. 
Ensfarvet stær Sturnus unicolor, blot 1 i landsby før Gafsa.
Gråspurv Passer domesticus, almindelig og mange steder talrig, i oaserne bl.a. sammen med spansk spurv.
Spansk spurv Passer hispaniolensis, set sammen med gråspurv eller i rene flokke, og som hybrider af typen italiensk spurv. Flest, i noget der lignede rene flokke: i alt 1500 (!) til overnatning ved Douzsøen. 
Ørkenspurv Passer simplex, i alt mindst 40 i Ksar Ghilane var et værdigt højdepunkt for turen. Den store koncentration af fugle befandt sig i oasekanten lige vest for restauranten. Fuglene drak i grøften og sang og småhyggede sig (?) i beplantningen, der måske også udgjorde selve yngleområdet. Sang og stemme var påfaldende forskellig fra grå- og spansk spurv, til dels ret grønirisk-agtig.
Bogfinke Fringilla coelebs, 2 ved stop efter Gabès.  
Gulirisk Serinus serinus, 3 landsby før Gafsa, 3 Gorges de Seldja, 1 Matmata. 
Ørkendompap Bucanetes githagineus, i alt 60 ved Gorges de Seldja, i alt 30 Douz - Ksar Ghilane.
Stribet værling (husværling) Emberiza striolata, karakterfugl i byer, landsbyer og oaser. Flest i oasen ved Kebili: 20.
Bomlærke Miliaria calandra, 22 stop Gabès-Gafsa, 10 Safrane.